als_Latn dik_Latn sag_Latn
Autoritetet italiane japin alarmin mbi rrezikun e atentave xhihadiste në fqinjin tonë përtej Adriatikut. Sipas zyrtarëve, janë me dhjetëra luftëtarë të rikthyer nga Siria e Iraku që kanë hyrë në Itali, ku kërcënimi i sulmeve nuk ka qenë kurrë më parë kaq i lartë.
“Janë subjekte të rrezikshme kundrejt të cilëve duhet treguar vëmendje maksimale dhe duhen përdorur të gjitha mjetet e nevojshme për t’i kontrolluar në mënyrën më efikase të mundshme”, tha përpara Parlamentit në Rome shefi i policisë, Alessandro Pansa.
Që alarmi është në nivelin maksimal, këtë e konfirmojnë dhe ekspertët e sigurisë të cilët flasin për “faktorë risku shumë më të theksuar” sesa në të kaluarën për faktin se vatrat e luftës janë afruar me Italinë.
Një nga nevojat e momentit për përballimin e kësaj situate, sipas tyre, është shtimi i personelit në terren. Nga nga shqetësimet e parashtruara nga specialistët është fakti që rregullat ekzistuese janë mjaft të paqarta.
als_Latn als_Latn als_Latn als_Latn